google/wiki40b huggingface dataset:
व्यवहारवाद

वाटसन का व्यवहारवाद

जे0वी0 वाटसन ने व्यवहारवाद के माध्यम से मनोविज्ञान में क्रान्तिकारी विचार रखे। वाटसन का मत था कि मनोविज्ञान की विषय-वस्तु चेतन या अनुभूति नहीं हो सकता है। इस तरह के व्यवहार का प्रेक्षण नहीं किया जा सकता है। इनका मत था कि मनोविज्ञान व्यवहार का विज्ञान है। व्यवहार का प्रेक्षण भी किया जा सकता है तथा मापा भी जा सकता है। उन्होने व्यवहार के अध्ययन की विधि के रूप में प्रेक्षण तथा अनुबंधन (कन्डीशनिंग) को महत्वपूर्ण माना। वाटसन ने मानव प्रयोज्यों के व्यवहारों का अध्ययन करने के लिये शाब्दिक रिपोर्ट की विधि अपनायी जो लगभग अन्तर्निरीक्षण विधि के ही समान है।
वाटसन ने सीखना, संवेग तथा स्मृति के क्षेत्र में कुछ प्रयोगात्मक अध्ययन किये जिनकी उपयोगिता तथा मान्यता आज भी शिक्षा मनोविज्ञान के क्षेत्र में अधिक है। व्यवहारवाद के इस धनात्मक पहलू को आनुभविक व्यवहारवाद कहा जाता है। वाटसन के व्यवहारवाद का ऋणात्मक पहलू वुण्ट तथा टिचनर के संरचनावाद को तथा एंजिल के प्रकार्यवाद को अस्वीकृत करना था। 1919 ई0 में वाटसन ने अपने व्यवहारवाद की तात्विक स्थिति को स्पष्ट किया जिसमें चेतना या मन के अस्तित्व को स्वीकार नहीं किया गया। इसे तात्विक व्यवहारवाद कहा गया। वाटसन ने सीखना, भाषा विकास, चिन्तन, स्मृति तथा संवेग के क्षेत्र में जो अध्ययन किया वह शिक्षा मनोविज्ञान के लिये काफी महत्वपूर्ण है।
वाटसन व्यवहार को अनुवंशिक न मानकर पर्यावरणी बलों द्वारा निर्धारित मानते थे। वे पर्यावरणवाद के एक प्रमुख हिमायती थे। उनका कथन, "मुझे एक दर्जन स्वस्थ बच्चे दें, आप जैसा चाहें मैं उनको उस रूप में बना दूंगा।" यह उनके पर्यावरण की उपयोगिता को सिद्ध करने वाला कथन है। वाटसन का मानना था कि मानव व्यवहार उद्दीपक-अनुक्रिया (S-R) सम्बन्ध को इंगित करता है। प्राणी का प्रत्येक व्यवहार किसी न किसी तरह के उद्दीपक के प्रति एक अनुक्रिया ही होती है।
चांगआन

चांग'आन (, चीनी: 長安, अंग्रेज़ी: Chang'an) प्राचीन चीन में एक शहर था जो दस से भी अधिक राजवंशों कि राजधानी रहा। आधुनिक काल में इसका नाम शियान (西安, Xi'an) है और यह जनवादी गणतंत्र चीन के शान्शी प्रान्त में स्थित है। शास्त्रीय चीनी भाषा में चांग'आन का अर्थ 'अनंत शान्ति' है। सुई राजवंश के काल में इसका नाम दाशिंग था। मिंग राजवंश के दौरान इसका नाम 'पश्चिमी शान्ति' (शि'आन) रख दिया गया। इस नगर के क्षेत्र में नवपाषाण युग (नियोलिथिक) से लोग बसे हुए हैं। आठवी सदी में चांगआन पृथ्वी का सब से बड़ा शहर था और इसमें १० लाख से अधिक लोग रहते थे।
परासरण दाब

परासरण को यदि रोकना चाहें तो उसे रोकने के लिए उसके विपरीत एक वाह्य दाब लगाना पड़ेगा। परासरण को रोकने के लिये लिये आवश्यक वाह्य दाब की मात्रा को परासरण दाब ( ऑस्मोटिक प्रेशर) कहते हैं। 
किसी विलयन को एक अर्धपारगम्य झिल्ली द्वारा आसुत जल से अलग रखा जाय तो यहाँ जितना अधिकतम दाब उत्पन्न हो सकता है उसे शक्य परासरण दाब (Potential osmotic pressure) कहते हैं। परासरण की परिघटना जीवविज्ञान में अति महत्वपूर्ण है क्योंकि कोशिका भित्ति (सेल मेम्ब्रेन) भी अर्धपारगम्य होती है।
रैबेले

फ्रांसेज रैबेले (François Rabelais ; 1494 – 9 अप्रैल 1553) पुनर्जागरण काल का फ्रांस का प्रमुख लेखक, डॉक्टर, भिक्षु तथा ग्रीक का विद्वान था।

परिचय

रैबेले का जन्म सन् १४९४ में हुआ, यद्यपि इसपर मतैक्य नहीं है। सन् १५२० में वह साधु हो गया तथा मानवतावादियों एवं बुद्धिवादियों के वर्ग में सम्मिलित हो गय। उसने ग्रीक, लैटिन तथा इटैलियन का अध्ययन किया और रीतिवादी शिक्षा की ओर गंभीरतापूर्वक उन्मुख हुआ। सन् १५३० में रैबेले ने चिकित्साशास्त्र का अध्ययन करने के लिए साधुवेष का परित्याग किया। लियों (Lyons) शहर में वह एक सुख्यात चिकित्सक हो गया। दो वर्ष बाद उसने काल्पनिक नाम से 'पैटाग्रूवेल रॉय दे दिप्सोदी' (Pantagruel, roy des Dipsodes) की कहानियाँ प्रकाशित कीं। पैंटाग्रूवेल की आलोचना करनेवाले सारबॉन (Sarbonne) आलोचकों के प्रत्युत्तर में सन् १५३४ में उसने 'गारगेंटुआ' प्रकाशित की। गारगेंटुआ पेंटाग्रूवेल का पिता था। सारबोन ने प्रकाशित होते ही गारगेंटुआ की भर्त्सना करनी प्रारंभ की। इसके अनंतर ११ वर्ष तक रैबेले मौन रहा। अपने संरक्षक जाँदु बोए, की सहायता से वह रोम जा सका और वहाँ उसने शाही महत्व प्राप्त किया। सन् १५४६ में उसने ताई लीवे तथा सन् १५५२ में क्वार्ट लीवे प्रकाशित किया। सन् १५५३ में उसकी मृत्यु हुई। मृत्यु के पश्चात् उसके नाम से उसकी पाँचवीं पुस्तक प्रकाशित हुई परंतु रैबेले ही उसका लेखक था, यह कहना संदिग्ध है।
रैवेले विनोदप्रिय था। वह मनोरंजन करना चाहता था परंतु साथ ही उसने दर्शन की भी अभिव्यक्ति की। ग्रीक और लैटिन विद्वानों के प्रति उसका प्रेम और आदर अहैतुक है। उसने मूल ग्रंथों के अध्ययन पर जोर दिया, सारबॉन कृत टीकाओं पर नहीं। उसकी ज्ञानपिपासा कभी शांत नहीं हो पाती थी।
उसने पुराने कवियों को अधिक पसंद किया क्योंकि उनमें मध्यकालीन धर्मप्रचारकों की तार्किक रुक्षता की अपेक्षा सहज बुद्धिमत्ता के दर्शन होते हैं। ईसाई होते हुए भी रैबेले स्वर्ग की अपेक्षा पृथ्वी के प्रति अधिक ममत्व रखता था।
स्वर्णगिरि

स्वर्णगिरि अरुणाचल प्रदेश में सुबनसिरि नदी के मुहाने पर स्थित है। यह ११८७ से १२२४ तक शुतीया राजवंश की प्रथम राजधानी था। इसके बाद रत्नध्वजपाल ने इसके स्थान पर रत्नपुर को अपनी राजधानी बनाया।
सोला स्क्रिप्तूरा

सोला स्क्रिप्तूरा (Sola Scriptura) ईसाई धर्म के कुछ पंथों की यह मान्यता है कि धर्म में केवल वही मान्य होना चाहिये जो ईसाई धर्मग्रंथ बाइबिल में लिखा गया है और इस से अलग किसी मानव या पुस्तक द्वारा जो भी कहा गया है वह अधिकारिक नहीं माना जा सकता। ईसाई धर्म के विकास में समय के साथ-साथ कई परम्पराएँ जुड़ गई थी, जैसे कि कैथोलिक धर्म में प्रत्येक पोप ने कई नियम बानाए व घोषणाएँ की जिनका पालन करा जाता था। जब प्रोटेस्टैंट धर्म उभरा तो उसकी कई शाखाओं ने सोला स्क्रिप्तूरा के सिद्धांत को बढ़ावा दिया जिसमें पोप द्वारा कही बातो को अमान्य ठहराया गया और केवल बाइबिल को ही धर्माधार माना गया। इस बात को लेकर वर्तमान तक कैथोलिक और प्रोटेस्टैंट अनुयायी आपस में गहरा मतभेद रखते हैं।
राप्ती नदी

राप्ती नदी (या पश्चिमी राप्ती) मध्य नेपाल के दक्षिणी भाग की निचली पर्वतश्रेणियों में प्यूथान नगर के उत्तर से निकलती है। गंगा के मैदान में उतरने से पूर्व यह कुछ दूर तक शिवालिक पर्वत के समांतर पश्चिम दिशा में बहती है और मैदानी भाग में पूर्व एवं दक्षिण-दक्षिण-पूर्व दिशाओं में प्रवाहित होकर बरहज नगर (जिला देवरिया, उत्तर प्रदेश) के समीप घाघरा नदी से मिलती है। यह उत्तर प्रदेश के बहराइच, गोंडा, सिद्धार्थनगर एवं गोरखपुर जिलों के धान एवं गन्ना उत्पादक क्षेत्रों के मध्य से होकर बहती है। बाँसी एवं गोरखपुर इस नदी पर स्थित मुख्य नगर हैं। इसकी सहायक नदियों में मुख्यत: उत्तर के तराई प्रदेश से निकलनेवाली छोटी छोटी अनेक नदियाँ हैं। नदी की कुल लंबाई ६०० किलोमीटर है। यह गोरखपुर से नीचे की ओर बड़ी नौकाओं द्वारा नौगम्य है।

पूर्वी राप्ती

पूर्वी राप्ती एक छोटी सी नदी है जो नेपाल के चितवन घाटी (भीतरी तराई) से पश्चिम की ओर प्रवाहित होकर अन्ततः भारतीय सीमा से थोड़ा पहले नारायणी (गण्डकी) में मिल जाती है।
२०१६ इंडियन प्रीमियर लीग

पृष्ठभूमि

१४ जुलाई २०१५ को समिति के अध्यक्ष आर एम लोढ़ा ने यह घोषणा करदी थी कि २०१६ के आईपीएल में चेन्नई सुपर किंग्स तथा राजस्थान रॉयल्स दोनों टीमें नहीं खेल पाएंगी ,इनके अनुसार इन टीमों पर बेटिंग के स्पॉट फिक्सिंग का चार्ज लगाया गया है। अभी दोनों टीमों के मालिकों पर २ साल तक प्रतिबंध लगाया गया है। इसके तहत अब अगले २ सीज़न में न तो चेन्नई सुपर किंग्स खेल पाएगा और न ही राजस्थान रॉयल्स इनकी जगह पर राजकोट तथा पुणे की टीमें खेलेंगी।  २०१५ में पेप्सिको की स्पॉन्सर खत्म हो गयी है क्योंकि पेप्सिको पांच सालों के लिए डील की थी इस कारण २०१६ तथा २०१७ का सीज़न विवो के स्पॉन्सर से खेला जाएगा।  नवम्बर २०१५ में बीसीसीआई ने यह घोषणा की कि अबकी बार आईपीएल भारत के नौ शहरों में खेला जाएगा जो कि इस प्रकार है - राजकोट ,पुणे ,चेन्नई, विशाखापत्तनम ,कटक,रांची,नागपुर ,इंदौर और धर्मशाला में खेला जाएगा।  दो नई टीमों का एलान ८ दिसम्बर को ही किया गया।  इस कारण दोनों टीमों की नीलामी की गयी है।

नीलामी

२०१६ इंडियन प्रीमियर लीग की नीलामी बैंगलोर में ०६ फ़रवरी २०१६ को की गई जिसमें सबसे महंगे खिलाड़ी के रूप ऑस्ट्रेलिया की टीम के शेन वॉटसन को रॉयल चैलेंजर्स बैंगलोर ने ९.५ करोड़ में खरीदा गया जबकि भारतीय टीम के ऑलराउंडर युवराज सिंह को सनराइजर्स हैदराबाद ने मात्र ७ करोड़ में खरीदा गया हालांकि पिछले साल में यूवी को १७ करोड़ में खरीदा था। इनके अलावा दक्षिण अफ्रीका के क्रिस मॉरिस को देल्ही डेयरडेविल्स ने भी सात करोड़ में खरीदा गया।
अटितट

अटितट (मलयालम :അടി തട, तमिल: அடிதட) दक्षिणी कलरिपयट्टु की प्रारम्भिक निहत्था तकनीक को कहा जाता है जिसका अभ्यास दक्षिणी केरल, तमिलनाडु में कन्याकुमारी तथा उत्तरी श्रीलंका में किया जाता है। अटि शब्द का अर्थ है प्रहार तथा तट का अर्थ है रोध (ब्लॉक)। यह किकबॉक्सिंग, मुआइ थाइ तथा कराटे जैसा है। अटितट पकड़ (निकट युद्ध) तथा प्रहार दोनों प्रकारों तथा प्रैशर प्वाइंट के विस्तृत अध्ययन का प्रयोग करता है। अभ्यासकर्ताओं को हथियारों के प्रशिक्षण (जो कि उत्तरी कलरिपयट्टु का आधार है) के लिये तैयार हेतु खाली हाथ अंगुलियों की गाँठों, पैर, घुटना, कोहनी तथा माथे के प्रयोग में प्रशिक्षित किया जाता है।
इनस्विंगर

yeh ek cricket me gendbazi ka ek prakar hai. jahan gend off stump ya leg stamp se bahar nikalne k bazjay andar ki taraf aati h
इस्लामाबाद क्रिकेट टीम

इस्लामाबाद क्रिकेट टीम इस्लामाबाद, पाकिस्तान में स्थित प्रथम श्रेणी की क्रिकेट टीम है।
एक कहानी यह भी

विशेषताएँ

इसमें मन्नू भंडारी ने अपनी विभिन्न रचनाओं के स्रोतों का उल्लेख किया है। सन् १९६२ के चीनी आक्रमण की झलक भी इसमें दिखाई देती है।
बांग्लादेश क्रिकेट टीम का वेस्ट इंडीज दौरा

टेस्ट सीरीज

साल 2002 से अब तक 16 मैचों की 8 सीरीज हुई हैं। उसमें वेस्ट इंडीज ने 6 सीरीज जीते हैं।

वनडे सीरीज

साल 1999 से अब तक 34 मैचों की 18 (उसमें विश्व कप, ट्रॉफी, इतर) सीरीज हुई हैं। उसमें वेस्ट इंडीज ने 5 सीरीज और 1 आईसीसी टूर्नामेंट जीते हैं।

टी20ई सीरीज

साल 2007 से अब तक 12 मैचों की 12 (उसमें विश्व कप) सीरीज हुई हैं। उसमें वेस्ट इंडीज ने 3 सीरीज और 2 आईसीसी टूर्नामेंट जीते हैं।
मवेशी और भैंस प्रजनन के लिए राष्ट्रीय परियोजना

मवेशी और भैंस प्रजनन के लिए राष्ट्रीय परियोजना (एन.पी.सी.बी.बी) भारत सरकार की एक परियोजना है अक्टूबर २००० में शुरू की गयी थी। यह परियोजना गोजातीय पशुओं में जेनेटिक सुधार के लिए एक दीर्घकालिक गतिविधि है। इसक पहला चरण २००० से २००५ तक चला और इसमें ४०२ करोड़ रूपये का आबंटन हुआ था। इसका दूसरा चरण दिसम्बर २००६ में शुरू हुआ और इस पर 775.87 करोड़ रुपये का बजट आबंटित हुआ है। यह परियोजना महत्वपूर्ण स्वदेशी नस्लों के विकास और संरक्षण पर ध्यान देने के साथ प्राथमिकता के आधार पर उनके आनुवंशिक उन्नयन की परिकल्पना है।
पन्ना नाइक

पन्ना नाइक (जन्म: 28 दिसंबर 1933) गुजराती भाषा की भारतीय कवयित्री और कहानीकार हैं, जो 1960 से संयुक्त राज्य अमेरिका के फिलाडेल्फिया में रहती हैं। स्थानीय विश्वविद्यालय में काम करते हुए उन्होंने अपने आसपास की दुनिया से तैयार की गई कविता लिखी। उनकी पुस्तक प्रवेश (1975) को आलोचनात्मक प्रशंसा मिली और उन्होंने तब से कई कविता संग्रह प्रकाशित किए हैं।

जीवन

पन्ना नाइक का जन्म 28 दिसंबर 1933 को बम्बई (अब मुम्बई) में धीरजलाल मोदी और रतनबेन के घर हुआ था। उनके दादा छगनलाल मोदी (1857-1946) बड़ोदा राज्य के शिक्षा निरीक्षक थे और उन्होंने लोकप्रिय ऐतिहासिक कथा इरावती लिखी थी। उनका परिवार सूरत से था। उनकी मां रतनबेन ने गुजराती और संस्कृत धार्मिक और धर्मनिरपेक्ष कविताओं का पाठ किया था, जिससे उन्हें कविता में दिलचस्पी हुई। उन्होंने बी. ए. 1954 में और 1956 में अपनी एम. ए. गुजराती और संस्कृत से सेंट जेवियर्स कॉलेज बंबई विश्वविद्यालय (अब मुंबई विश्वविद्यालय) से की। 1960 में, वह दुल्हन के रूप में संयुक्त राज्य अमेरिका चली गईं। उन्होंने 1962 में ड्रेक्सेल यूनिवर्सिटी, फिलाडेल्फिया से पुस्तकालय विज्ञान में विज्ञान स्नातकोत्तर पूरा किया। फिर 1973 में दक्षिण एशियाई अध्ययन में विज्ञान स्नातकोत्तर पेन्सिल्वेनिया विश्वविद्यालय, फिलाडेल्फिया से किया। उन्होंने 1964 से 2003 तक पेन्सिल्वेनिया विश्वविद्यालय में वान पेल्ट लाइब्रेरी में पुस्तकालय अध्यक्ष और ग्रंथकार के रूप में कार्य किया। उसके बाद 1985 से 2002 तक गुजराती की प्रोफेसर रही। उनके पति निकुल नाइक का 2004 में निधन हो गया। 2015 में, वह एकाउंटेंट नटवर गांधी के साथ रूमानी रूप से शामिल थी।

कविता

पन्ना की कविता में आधुनिक शहर और विदेशी देश में रहने वाली महिला की भावनाओं को दर्शाया गया है। वह पुरुषों के साथ उसके संबंधों, विवाहित जीवन के भ्रम, आशाओं और पीड़ाओं को अपनी कविताओं में कैद करती हैं। वह अमेरिकी कवि ऐनी सेक्सटन से प्रभावित हैं जिनकी लव पोयम्स (1967) ने उन्हें कविता लिखने के लिए प्रेरित किया। वह भारतीय और पश्चिमी काव्य परंपराओं से प्रेरणा लेती हैं। उनका पहला कविता संग्रह प्रवेश (1975) था जिससे उनकी प्रशंसा हुई। फिलाडेल्फिया (1981), निस्बत (1981), अर्सपरास (1981), अवनजवन (1991), रंग जरुखे (2005), चेरी ब्लॉसम (2004), केटलक काव्यो (1990) उनके कविता संग्रह हैं। सुरेश दलाल द्वारा संपादित अब तो बात फेल गई में उनके निबंध का संकलन है।
गोलमुद

मौसम

गोलमुद का मौसम शुष्क और ठंडा है। सर्दियाँ लम्बी होती हैं और जनवरी में औसत तापमान −9.1 °सेंटीग्रेड होता है। इतनी सर्दी के बावजूद सूखा वातावरण होने से बर्फ़ कम ही गिरती है। गर्मियों में जुलाई के महीने में औसत तापमान १७.९ °सेंटीग्रेड होता है। गर्मियों में २८ दिनों के काल में हर वर्ष मिलाकर ४२ मीलीमीटर तक की छुटपुट बारिश होती है। पूरे चीन में यह क्षेत्र सब से ज़्यादा धूप पाने वाला माना जाता है और हर वर्ष यहाँ लगभग ३,१०० घंटों की धूप देखी जाती है।

आबादी

सन् १९९९ की जनगणना में इसकी आबादी लगभग २ लाख थी, जिनमें से लगभग ९०% चीनी नसल के लोग थे।
सीप नदी

सीप नदी मध्यप्रदेश के श्योपुर जिले के अंतर्गत अवदा डैम से निकलती है और यह सीप नदी चंबल नदी में रामेश्वरम त्रिवेणी संगम में जाकर समा जाती है इस नदी के किनारे भगवान शिव के अनेक मंदिर आते हैं जैसे श्योपुर जिले के नजदीकी नागदा गांव में नागेश्वर भगवान का मंदिर है
स्व-एकत्रण

स्व-एकत्रण ऐसे प्रक्रम हैं जो बिना किसी बाहरी हस्तक्षेप के, अव्यवस्था की स्थिति में विद्यमान प्रणाली से, पूर्व-उपस्थित घटकों के स्थानीय स्तर पर अंतःक्रियाओं के द्वारा स्व-संयोजित होते हैं। स्व-एकत्रण स्थैतिक या गतिक हो सकते हैं। स्थैतिक स्व-एकत्रण में किसी प्रणाली में संतुलन आता है, जिससे उसकी मुक्त उर्जा में कमी आती है।
दुर्गौली

जनसंख्या

नेपाल के २००१ का जनगणना अनुसार दुर्गौली का जनसंख्या १३,२९१ है। इसमै पुरुष ४९% और महिला ५१% है।
भारतीय आम चुनाव, २००९

चुनावी कार्यक्रम

मुख्य चुनाव आयुक्त श्री एन गोपालस्वामी ने २ मार्च २००९ को लोकसभा चुनाव का कार्यक्रम घोषित किया। इस बार चुनाव निम्नलिखित पॉँच चरणों में संपन्न 
होंगे। १६ अप्रैल आंध्र प्रदेश, अरुणाचल प्रदेश, असम, बिहार, जम्मू और कश्मीर, केरला, महाराष्ट्र, 
मणिपुर, मेघालय, मिजोरम, नागालैंड, उड़ीसा, उत्तर प्रदेश, छत्तीसगढ़, झारखण्ड, अंडमान और निकोबार द्वीप,लक्षद्वीप 
अप्रैल २३  - आंध्र प्रदेश, असम, बिहार, गोवा, जम्मू और कश्मीर, कर्नाटक, मध्य प्रदेश, महाराष्ट्र, 
मणिपुर, उड़ीसा, त्रिपुरा, उत्तर प्रदेश, झारखण्ड
अप्रैल ३०  - बिहार, गुजरात, जम्मू और कश्मीर, कर्नाटक, मध्य प्रदेश, महाराष्ट्र, सिक्किम, [[उत्तर 
प्रदेश]], पश्चिम बंगाल, दादरा और नागर हवेली, दमन और दीव
७ मई  - बिहार, हरियाणा, जम्मू और कश्मीर, पंजाब, राजस्थान, उत्तर प्रदेश, पश्चिम बंगाल, दिल्ली 
१३ मई  - हिमाचल प्रदेश, जम्मू और कश्मीर, पंजाब, तमिल नाडू, उत्तर प्रदेश, पश्चिम बंगाल, उत्तराखंड, चंडीगढ़, पॉण्डिचेरी

भारत में चुनाव- एक नजर में

मतदाता- ७१ करोड़ ४० लाख 

मतदान केंद्र- ८,२८,८०४ 

2009 का आम चुनाव दुनिया के सबसे बड़े लोकतांत्रिक देश का अभूतपूर्व कार्य रहा। इस चुनाव में 8.3 लाख मतदान केन्‍द्र बनाये गये, पुलिस‍कर्मियों सहित एक करोड़ कर्मचारियों को तैनात किया गया, 46.9 लाख मतदानकर्मियों ने हिस्‍सा लिया, 71.7 करोड़ से अधिक पंजीकृत निर्वाचकों की सुविधा के लिए 20.9 लाख इलेक्‍ट्रॉनिक मतदान मशीनों का इस्‍तेमाल किया गया, 363 राजनीतिक दलों के 8,070 उम्‍मीदवार चुनाव में खड़े हुए तथा इस पूरी गतिविधि में 846.6 करोड़ रुपये खर्च किये गये।

राज्यवार चुनाव परिणाम

मध्य प्रदेश

२००८ का विश्वास प्रस्ताव

भारत-अमेरिका परमाणु समझौते पर वाममोर्चे द्वारा समर्थन वापस के कारण कांग्रेसनीत यूपीए सरकार को विश्वासमत का सामना करना पड़ा। ५४३ सीटों वाले लोकसभा में स्पष्ट बहुमत के लिए सरकार को २७२ सांसदों की जरूरत होती है। यूपीए सरकार ने २५६ के मुकाबले २७५ वोटों विश्वास मत जीत लिया। यह विश्वासमत कांग्रेस के लिए अहम था और मनमोहन सिंह की सरकार ने अपना कार्यकाल पूरा किया।

संप्रग

मनमोहन सिंह

राजग

लालकृष्ण आडवाणी
किरचॉफ के परिपथ के नियम

सन् १८४५ में गुस्ताव किरचॉफ (या, गुस्ताव किरखॉफ) ने विद्युत परिपथों में वोल्टता एवं धारा सम्बन्धी दो नियम प्रतिपादित किये। ये दोनो नियम संयुक्त रूप से किरचॉफ के परिपथ के नियम  कहलाते हैं। ये नियम विद्युत परिपथों के लिये वस्तुतः आवेश संरक्षण एवं उर्जा संरक्षण के नियमों के भिन्न रूप हैं। ये नियम वैद्युत इंजीनियरी से सम्बन्धित गणनाओं के आधार हैं और बहुतायत में प्रयोग होते हैं। ये दोनो नियम मैक्सवेल के समीकरणों से सीधे व्युत्पन्न किये जा सकते हैं किन्तु इतिहास यह है कि किरचॉफ ने इन्हें मैक्सवेल से पहले प्रतिपादित कर दिया था।
क्षुद्रग्रह घेरा

क्षुद्रग्रह घेरा या ऐस्टरौएड बॅल्ट हमारे सौर मण्डल का एक क्षेत्र है जो मंगल ग्रह (मार्ज़) और बृहस्पति ग्रह (ज्यूपिटर) की कक्षाओं के बीच स्थित है और जिसमें हज़ारों-लाखों क्षुद्रग्रह (ऐस्टरौएड) सूरज की परिक्रमा कर रहे हैं। इनमें एक ९५० किमी के व्यास वाला सीरीस नाम का बौना ग्रह भी है जो अपने स्वयं के गुरुत्वाकर्षक खिचाव से गोल अकार पा चुका है। यहाँ तीन और ४०० किमी के व्यास से बड़े क्षुद्रग्रह पाए जा चुके हैं - वॅस्टा, पैलस और हाइजिआ। पूरे क्षुद्रग्रह घेरे के कुल द्रव्यमान में से आधे से ज़्यादा इन्ही चार वस्तुओं में निहित है। बाक़ी वस्तुओं का अकार भिन्न-भिन्न है - कुछ तो दसियों किलोमीटर बड़े हैं और कुछ धूल के कण मात्र हैं।

अन्य भाषाओँ में

क्षुद्रग्रह घेरे को अंग्रेज़ी में "ऐस्टरौएड बॅल्ट" (asteroid belt), जर्मन में "ऐस्टेरौइडॅनगुऍरटॅल" (asteroidengürtel) और फ़ारसी में "कमरबंद-ए-सय्यारकहा" (کمربند سیارک‌ها) कहा जाता है।
शतभिषा

शतभिषा, नक्षत्रों में 24वाँ नक्षत्र है। इस नक्षत्र का स्वामी राहु है, इसकी दशा में 18 वर्ष है व कुंभ राशि के अंतर्गत आता है। जहाँ नक्षत्र स्वामी राहु है वहीं राशि स्वामी शनि है। राहु का प्रभाव लगभग शनि वृत ही पड़ता है। कुछ ज्योतिषियों ने इसकी दृष्टि मानी है, लेकिन जब आकाश मंडल में इसका अस्तित्व ही नहीं है तो दृष्टि कैसी? यदि राहु मेष लग्न में उच्च का हो तो इसके परिणाम भी शुभ मिलते हैं।
मेष का राहु हो तो ऐसे जातक प्रबल रूप से शत्रुहंता होता है। गुप्त विद्या में सफलता मिलती है। संतान के मामलों में बाधा भी आती है। राहु मेष लग्न में षष्ठभाव में हो तो शत्रुहंता होगा।
वृषभ लग्न में राहु हो तो ऐसे जातक पर स्त्री गामी भी होते हैं। द्वितीय भाव में होता वाणी में चतुरता होती है। सिंह, कन्या, मकर, कुंभ में हो तो उत्तम परिणाम देता है। अष्टम में हो तो गुप्त विद्या का जानकार बना देता है। वही ऐसे जातक भी सेक्सी होते हैं। यदि शनि का उच्च का स्वराशि का या मित्र राशि का हो तो ऐसे जातक निश्चित अपनी विद्या के बल पर उच्च सफलता पाते हैं।
मिथुन लग्न में नक्षत्र स्वामी राहु लग्न में ऐसे हो तो राजनीति में उत्तम सफलता पाते हैं। वकालत में भी सफल होते हैं। चतुर्थ भाव में हो तो स्थानीय राजनीति में उत्तम सफलता मिलती है। तृतीय भाव में हो तो शत्रुहंता होगा। शनि की स्थिति में शनि में लग्न, चतुर्थ, नवम, पंचम में हो तो उत्तम सफलता पाने वाला होगा।
कर्क लग्न में नक्षत्र स्वामी दशम में हो तो ऐसे राजनीतिक गु्रु विद्या में सफल होते हैं। राहु की स्थिति तृतीय, एकादश, सप्तम में ठीक रहेगी। राशि स्वामी भी यदि मित्र स्वराशि का हो तो परिणाम भी शुभ मिलेंगे।
सिंह लग्न में राहु लग्न में हो तो चतुर्थ एकादश में हो तो दशम, द्वितीय, षष्ठ में शुभ रहेगा।
कन्या लग्न में राहु दशम भाव में सफल राजनीतिज्ञ बना देता है। लग्न, पंचम, नवम में भी शुभ फल देगा। स्वामी शनि पंचम, नवम, एकादश, दशम लग्न में होतो उत्तम रहेगा। शनि चतुर्थ, पंचम, नवम में शुभ रहेगा।
वृश्चिक लग्न में राहु दशम, एकादश, चतुर्थ, तृतीय भाव में शुभफलदायी रहेगा। वहीं शनि की स्थिति सप्तम, एकादश, तृतीय भाव में नवम में हो तो ठीक रहेगा वहीं शनि दशम में सप्तम, द्वितीय, तृतीय, एकादश में शुभफलदायी रहेगा।
मकर लग्न में राहु षष्ठ, पंचम, लग्न, नवम में शनि दशम लग्न नवम षष्ठ में शुभफलदायी रहेगा।
कुंभ लग्न में राहु चतुर्थ, पंचम, लग्न, नवम, षष्ठ में शुभफलदायी रहेगा। कुंभ लग्न में राहु चतुर्थ, पंचम, सप्तम में शुभफलदायी रहेगा। शनि लग्न, चतुर्थ, पंचम, नवम में ठीक फल देगा।
क़दीरुद्दीन अहमद

पाकिस्तानी राजनेता और पाकिस्तान के प्रांत, सिंध के पूर्व राज्यपाल।
२२९३ ईसा पूर्व

२२९३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २२९३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
टोंक जिला

तथ्य

सन् 2011 में ज़िले की जनसंख्या 14.21 लाख थी, जिसमें से 7.28 लाख पुरुष और 6.93 लाख महिलाएँ थीं, यानि लिंगानुपात 952 था। पूरी आबादी में से ग्रामीण निवासी 11.038 लाख और नगरीय निवासी 3,17,843 थे। ज़िले का साक्षरता दर 62.46% था। यहाँ का दूरभाष कोड 01432, पिनकोड 304001 और वाहन रेजिस्ट्रेशन कोड RJ-26 है।

भूगोल

ज़िले की औसत ऊँचाई समुद्रतल से लगभग 264.32 मीटर है। ज़िला 25°41" से 26°34" उत्तरी अक्षांश तथा 75°70" से 76°19" पूर्वी रेखांश के बीच विस्तारित है। यहाँ वार्षिक औसत वर्षा 61.36 मिमी होती है।

इतिहास

यह रियासत काल में राजस्थान की एक मात्र मुस्लिम रियासत थी।

मंदिर

श्री डिग्गी कल्याण जी का मंदिर
कमोकी

पंजाब, पाकिस्तान का एक नगर।
अल-खानक़ह अल-सलहियाया मस्जिद

इतिहास

मस्जिद लैटिन पैट्रिआर्क के पूर्व महल पर स्थित है। 1187 में यरूशलम क्रूसेडरो के कुर्द शासक हजरत सलाउद्दीन को आत्मसमर्पण के बाद, यह मस्जिद बनाई गयी। इसकी मीनार 1417 ईस्वी में बनायी गयी थी।.
राठौड़

राठौड़ अथवा राठौड एक राजपूत गोत्र है जो उत्तर भारत में निवास करते हैं। इन्हें सूर्यवंशी राजपूत माना जाता है। वे पारम्परिक रूप से राजस्थान के उत्तर-पश्चिमी क्षेत्र मारवाड़ में शासन करते थे।
राजस्थान के सम्पूर्ण राठौड़ो के मूल पुरुष राव सीहा जी माने जाते है जिन्होंने पाली से राज प्रारम्भ किया उनकी छतरी पाली जिले के बिटु गाव में बनी हुई है राठौड़ राजपूतो द्वारा युधो में अद्वतिय शौर्य पराक्रम बताने के कारण  उन्हें रणबंका राठौड़ भी कहा जाता है
1947 से पूर्व भारत में अकेले राठौड़ो की दस से ज्यादा रियासते थे और सैकड़ो ताजमी ठिकाने थे जिनमे मुख्य जोधपुर, मारवाड़, किशनगढ़, बीकानेर, ईडर, कुशलगढ़, सैलाना, झाबुआ, सीतामउ, रतलाम, मांडा, अलीराजपुर वही पूर्व रियासतो में मेड़ता ,मारोठ और गोड़वाड़ घाणेराव मुख्या थे
प्रिज्म (ज्यामिति)

ज्यामिति में प्रिज्म उस बहुफलक को कहते हैं जिसका आधार n-भुजाओं वाला बहुभुज हो तथा इसी के समान्तर एक दूसरा सर्वसम फलक हो तथा इन दोनों समान्तर फलकों की संगत भुजाओं को मिलाने वाले n समानतर चतुर्भुजाकार फलक हों।

परिभाषा

प्रिज्म त्रिआयामी वह ठोस है जिसके दोनों सिरे समांतर अनुरूप आकार के बहुभुज होते हैं जिन्हें आधार भी कहते हैं। इसकी प्रत्येक सतह समतल बहुभुज होती है।

खंडित प्रिज्म

इस प्रिज्म के दोनों आधार समांतर नहीं होते हैं।

लम्ब प्रिज्म

इस प्रिज्म के दोनों आधार समांतर होते हैं।लम्ब प्रिज्म की कोरें दोनों समांतर आधारों पर लम्ब होती हैं।

लम्ब प्रिज्म का आयतन

लम्ब प्रिज्म का आयतन निकलने के लिए पहले आधार का क्षेत्रफल निकालते हैं फिर निम्न सूत्र के द्वारा प्रिज्म का आयतन निकलते हैं। लम्ब प्रिज्म का आयतन =आधार का क्षेत्रफल x ऊंचाई
लम्ब प्रिज्म का पृष्ठ==

लम्ब प्रिज्म का पार्श्व पृष्ठ

लम्ब प्रिज्म का पार्श्व पृष्ठ निकलने के लिए पहले आधार की परिमाप निकालते हैं फिर निम्न सूत्र के द्वारा प्रिज्म का पार्श्व पृष्ठ निकलते हैं। लम्ब प्रिज्म का पार्श्व पृष्ठ =आधार की परिमाप x ऊंचाई

लम्ब प्रिज्म का सम्पूर्ण पृष्ठ

लम्ब प्रिज्म का सम्पूर्ण पृष्ठ निकालने के लिए दोनों सिरों के क्षेत्रफल में पार्श्व पृष्ठ को जोड़ देते हैं :
मुमताज़ (अभिनेत्री)

व्यक्तिगत .जीवन

मुमताज़ का जन्म अब्दुल सलीम अस्करी (मेवे के विक्रेता) और शदी हबीब आगा के यहाँ हुआ था जो ईरान से थे। उनके जन्म के ठीक एक साल बाद उनका तलाक हो गया। उनकी छोटी बहन अभिनेता मल्लिका है जिनकी शादी पहलवान और भारतीय अभिनेता रंधावा से हुई थी - जो पहलवान और अभिनेता दारा सिंह के छोटे भाई थे।

फ़िल्मी सफर

मुमताज़ सोने की चिड़िया (1958) में एक बाल अभिनेत्री के रूप में दिखाई दीं। किशोरी के रूप में उन्होंने 1960 के दशक की शुरुआत में वल्लाह क्या बात है, स्त्री और सेहरा में अतिरिक्त अभिनेत्री के रूप में काम किया। वयस्क के रूप में, ए-ग्रेड फिल्मों में उनकी पहली भूमिका 1963 की गहरा दाग़ में थी। इसमें उन्होंने नायक की बहन की भूमिका निभाई थी। मुझे जीने दो जैसी सफल फिल्मों में उन्हें छोटी भूमिकाएँ मिलीं। बाद में, उन्होंने 16 एक्शन फिल्मों में मुख्य मुख्य नायिका की भूमिका निभाई, जिसमें फ़ौलाद वीर भीमसेन, टार्ज़न कम्स टू देल्ही, सिकंदर-ए-आज़म, रूस्तम-ए-हिंद, राका, और डाकू मंगल सिंह, शामिल हैं। इन सब में पहलवान दारा सिंह उनके साथ मुख्य भूमिका में थे और वह स्टंट-फिल्म नायिका के रूप में मानी जाने लगी।
वह राज खोसला की ब्लॉकबस्टर दो रास्ते (1969) थी, जिसने मुमताज़ को पूर्ण फिल्मी सितारा बना दिया। इसमें राजेश खन्ना ने अभिनय किया था। हालाँकि मुमताज़ की फिल्म में छोटी भूमिका थी, फिर भी निर्देशक राज खोसला ने उनके साथ चार गाने फिल्माए। 1969 में, राजेश खन्ना के साथ उनकी फिल्में दो रास्ते और बंधन, वर्ष की शीर्ष कमाई करने वाली फिल्म बनी थी। उन्होंने राजेन्द्र कुमार की ताँगेवाला में प्रमुख नायिका की भूमिका निभाई। शशि कपूर, जिन्होंने पहले सच्चा झूठा (1970) में उनके साथ काम करने से इनकार कर दिया था, अब वह चाहते थे कि वह चोर मचाये शोर (1974) में उनकी नायिका बनें। उन्होंने लोफर और झील के उस पार (1973) जैसी फिल्मों में प्रमुख नायिका के रूप में धर्मेन्द्र के साथ काम किया।
मुमताज ने फ़िरोज़ ख़ान के साथ अक्सर काम किया जिसमें हिट फिल्में मेला (1971), अपराध (1972) और नागिन शामिल हैं। राजेश खन्ना के साथ उनकी जोड़ी कुल 10 फिल्मों में सबसे सफल रही। उन्होंने अपने परिवार पर ध्यान केन्द्रित करने के लिए फिल्म आईना (1977) के बाद फिल्मों में काम करना छोड़ दिया। उन्होंने 1990 में आँधियां से फिर वापसी की थी।
नकली दाँत

नकली दाँत या कृत्रिम दाँत या दन्तावली (Dentures या false teeth) टूटे हुए दांतों के स्थान पर लगाये जाने वाली युक्ति है। नकली दाँत उस स्थान के मसूड़ों के कोलम एवं कठोर ऊतकों पर आश्रित होते हैं।
पुदुमन सोमयाजि

पुदुमन सोम्याजि (1660 - 1740 ई) भारत के एक खगोलविद एवं गणितज्ञ थे। करणपद्धति उनकी प्रसिद्ध रचना है।
अल्फारेट्रो वाइरस

अल्फारेट्रो वाइरस एक विषाणु है।
पी श्रीरामाकृष्णन

पी श्रीरामाकृष्णन (मलयालम: പി ശ്രീരാമകൃഷ്ണന്‍) (जन्म: 14 नवम्बर 1968) वर्तमान केरल विधान सभा के अध्यक्ष हैं |